Source: https://www.riigiteataja.ee/akt/404042014037
Timestamp: 2018-12-14 05:46:50+00:00

Document:
Simuna osavalla põhimäärus – Riigi Teataja
Simuna osavalla põhimäärus
Simuna osavalla põhimäärus - sisukord
§ 1 Simuna osavald
§ 2 Osavalla pädevus
2 Osavalla valitsus ja vanem
§ 3 Osavalla valitsus
§ 4 Osavalla valitsuse moodustamise kord
§ 5 Osavalla valitsuse töökord
§ 6 Osavalla vanem
4 Osavalla tegevuse lõpetamine
§ 8 Osavalla tegevuse lõpetamine
RT IV, 04.04.2014, 37
Määrus kehtestatakse kohaliku omavalitsuse korralduse seaduse § 22 lõike 1 p 11 alusel.
§ 1. Simuna osavald
(1) Simuna osavald (edaspidi osavald) on Väike-Maarja valla maa-alal ja koosseisus Väike-Maarja Vallavolikogu (edaspidi vallavolikogu) poolt moodustatud ja osavalla põhimääruse alusel tegutsev üksus.
(2) Osavalla piiridesse kuuluvad Simuna alevik, Avanduse küla, Hirla küla, Imukvere küla, Käru küla, Kärsa küla, Kurtna küla, Määri küla, Nadalama küla, Orguse küla ja Võivere küla.
(3) Osavald tegutseb talle valla eelarves ettenähtud vahendite piires.
(4) Osavalla raamatupidamist korraldab vallavalitsuse rahandusosakond.
(5) Osavald kasutab Väike-Maarja valla sümboolikat.
§ 2. Osavalla pädevus
Osavalla pädevusse kuulub osavalla arengu edendamine lähtudes Väike-Maarja valla arengukavast.
2. peatükk Osavalla valitsus ja vanem
§ 3. Osavalla valitsus
Osavalla valitsus on osavalda puudutavates küsimustes nõuandev organ osavalla vanemale. Osavalla valitsus moodustatakse volikogu volituste ajaks.
§ 4. Osavalla valitsuse moodustamise kord
Osavalla valitsuse koosseisu kinnitab osavalla vanema ettepanekul vallavalitsus.
§ 5. Osavalla valitsuse töökord
(1) Osavalla valitsuse töövorm on koosolek. Osavalla valitsuse koosoleku päevakorra projekti valmistab ette osavalla vanem. Koosoleku kutsub kokku ja seda juhatab osavalla vanem. Osavalla valitsuse koosolekud toimuvad vastavalt vajadusele.
(2) Osavalla valitsuse koosolekud on avalikud. Osavalla valitsus võib kuulutada koosoleku või mõne selle päevakorra punkti arutelu kinniseks.
(3) Osavalla valitsus on otsustusvõimeline, kui koosolekust võtab osa üle poole valitsuse liikmetest. Otsused võetakse vastu poolthäälte enamusega. Osavalla valitsuse otsused on protokollilised otsused, millel on soovituslik iseloom. Valitsuse koosoleku protokollimise korraldab osavalla vanem.
(4) Osavalla valitsuse koosolekute protokollid avalikustatakse valla veebilehel hiljemalt kümne tööpäeva jooksul pärast koosoleku toimumist.
§ 6. Osavalla vanem
(1) Osavalla vanem on osavalla esindaja ja vallavalitsuse koostööpartner osavallas. Osavalla vanema nimetab ametisse ja vabastab ametist vallavalitsus vallavanema ettepanekul. Osavalla vanema volituste tähtaeg ei tohi ületada vallavolikogu volituste tähtaega.
(2) Osavalla vanema ametikoht ei ole palgaline. Osavalla vanemale võib vallavanema käskkirjaga maksta hüvitust.
(3) Osavalla vanem:
1) esindab osavalda ja osavalla valitsust;
2) tõstatab osavalla probleeme vallavanema ees;
3) osaleb vallaeelarve projekti koostamisel osavalda puudutavas osas;
4) täidab teisi vallavanema poolt antud ülesandeid.
(4) Osavalla vanemat asendab vallavanema poolt määratud isik.
(5) Lisaks avaliku teenistuse seaduses sätestatud teenistusest vabastamise alustele vabastatakse osavalla vanem teenistusest vallavanema põhjendatud ettepanekul.
Osavalla valitsuse ja vanema tegevuse üle teostab teenistuslikku järelevalvet vallavalitsus.
4. peatükk Osavalla tegevuse lõpetamine
§ 8. Osavalla tegevuse lõpetamine
2) taotluse korras vähemalt üks protsent valla hääleõiguslikest elanikest;
(2) Osavalla tegevuse lõpetamise otsustab vallavolikogu.
Tunnistada kehtetuks Väike-Maarja Vallavolikogu 28.09.2005 määrus nr 18 „Simuna osavalla põhimääruse kinnitamine“.

References: § 1

§ 2

§ 3

§ 4

§ 5

§ 6

§ 8
 § 22

§ 1

§ 2

§ 3

§ 4

§ 5

§ 6

§ 8